Естонија е мала, густо пошумена земја која се наоѓа на брегот на Балтичкото Море. Таа е дел од палеарктичката екозона (како преодна зона меѓу западните палеарктички и евросибирските области) и умерениот северноатлантски морски екорегион.

Фитогеографски, Естонија се дели помеѓу средноевропските и источноевропските провинции од бореалното царство. Според WWF, територијата на Естонија припаѓа на екорегионот на сарматските мешани шуми.

Ретката популација на Естонија и големите шумски површини овозможиле да преживеат голем број на европски рисови, диви свињи, кафеави мечки и лосови меѓу другите животни. Се смета дека во Естонија има популација од околу 200 волци, што се смета за малку над оптималниот број од 100 до 200. .

Естонскиот птичји живот се одликува со ретки морски птици како што се штелеровата гавка (Polysticta stelleri), малата белочелна гуска (Anser erythropus) и црноопашната блатарка (Limosa limosa), мочуришни птици како големата шлука (Gallinago media), сувоземни птици како прдавецот (Crex crex) и модровраната (Coracias garrulus) и грабливки како големиот орел кликач (Aquila clanga).

Естонија има пет национални паркови, вклучувајќи го Националниот парк Лахемаа на северниот брег како најголем. Националниот парк Соомаа, помеѓу Пjaрну и Вилјанди, е познат по своите моклишта. Резерватите, како што се резерватот за птици на Кaјна Беј и Националниот парк Матсалу (моклиште од меѓународно значење според Рамсарската конвенција), се исто така популарни кај месното население и туристите и поддржуваат широк спектар од птичјиот свет.

Срната е најчест копитар во Естонија

’Рбетници
---------

Најголемата популација на мечки може да се најде во североисточна Естонија во окрузите Ида и Лаане Виру. Бројот на мечки, рисови и волци бил доста намален во советско време бидејќи животните биле многу ловени. Откако биле ставени под заштита бројот на големите месојади својот врв го достигнал во 1990-тите, но потоа малку опаднал заради зголемениот лов. Во2008 година, Естонија била дом на околу 620 кафеави мечки, 760 рисови и 135 волци. Архивирано на 23 јуни 2011 г. На почетокот на 2010 година, големите копитари броеле 48.040 срни (намалување од 63.000 во 2009), 11.741 лосови, 2.831 обични елени I 22.542 диви свињи.

Нејзиниот птичји свет ги има златен орелзлатниот орел и бел штркбелиот штрк. Има десетина национални паркови и заштитени подрачја, од кои најголем е Националниот парк Лахемаа, кој се наоѓа на северниот брег. Националниот парк Соомаа, близу Перну е познат по своите стари моклишта.

Поврзано
--------

* Список на цицачи во Естонија
* Список на птици во Естонија
* Список на риби во Естонија
* Список на пеперуги во Естонија

Наводи
------

1. ↑  Spalding, M.D. et al. *"Marine Ecoregions of the World: A Bioregionalization of Coastal and Shelf Areas".* Bioscience *Vol. 57 No. 7, July/August 2007*
2. ↑  „Systematic list of Estonian mammals". Архивирано од изворникот на 2007-11-07. Посетено на 2019-04-16.
3. ↑  (естонски)„Laupäeval algab hundijaht". 2008-01-25.
4. ↑  (естонски)Keskkonnainfo: hunt Архивирано на 28 октомври 2019 г.
5. ↑  Birds Of Estonia
6. ↑  „status2". Архивирано од изворникот на 2007-10-10. Посетено на 2019-04-16.

Надворешни врски
----------------

* Photos of Estonian Wildlife